section_heading: Povijest
paragraph_text: Gospodarski oporavak grada povezan je s boljim uvjetima na području gdje je izgrađen: jednostavnom pristupu rijeci Amazoni i luci izgrađenoj na njoj. Zbog toga je Porto Velho izabran kao središte novoosnovanog saveznog teritorija Guaporéa 1943. godine. Početkom 2. svjetskog rata došlo je do ciklusa napretka te regije. Kada su savezničke snage izgubile kontrolu nad malezijskom gumom, guma iz Amazone postala je prijeko potrebna. Taj događaj se u Brazilu zove "drugi gumeni bum". Međutim, završetkom rata ponovo je došlo do gospodarskog zastoja u regiji. Krajem 1950-ih godina jedna od važnih gospodarskih aktivnosti bila je traženje zlata na rijeci Madeiri. Također, na poticaj Vlade započela je velika migracija farmera s govedima koji su se stacionirali u gradu. Gotovo milijun ljudi se preselio u Rondôniju a stanovništvo Porto Velha je povećano na 300.000. Velike migracije uzrokovale su i mnogo gradskih problema, primjerice prigradske općine više nalikuju naseljima straćara.